# Bizitzaren applet-a

Copyright © 2000 by Telsa Gwynne eta Eric Baudais

# Bizitzaren jokoaren applet-a

GNOMEren `bizitzaren` panelak "bizitzaren jokoa" exekutatzen du Conway-ren arauen arabera zure paneleko sareta txiki batean, organismoa eta atzeko planoko kolorea etengabe aldatuz. Gnome-applets paketearen osagaia da.

Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Denbora-pasa->Bizitzaren jokoa, edo bestela, komando hau idatz dezakezu komando-gonbitean: life_applet --activate-goad-server=life_applet &

Figure 1. Bizitzaren applet-a

## Erabilera

Behin hor ageri denean, ez daukazu ezer egin beharrik bizitzaren applet-ari. Alai asko ibiliko da bere kasa.

Applet-ean eskuineko botoiaz klik eginez gero, elementu hauek dituen menua agertuko zaizu:

- Nahastu — jokoa ausaz nahasten du. Horrela ez ditu behin eta berriz eredu berdin eta aspergarriak erabiliko.

- Laguntza — dokumentu hau bistaratzen du.

- Honi buruz… — `Bizitzaren jokoaren applet`-ari buruzko informazioa erakusten du, esaterako applet-aren bertsioa eta egilearen izena.

## Arauak

Conway-ek 1970ean arau hauen arabera deskribatu zuen Bizitzaren jokoa:

- Hasi lauki-sareta batekin (normalean karratu soila). Bete lauki batzuk gelaxkekin, ausaz. Hau zero belaunaldia da.

- Bi edo hiru auzoko dituzten gelaxkak hurrengo belaunaldira igaroko dira.

- Gelaxkarik gabeko lauki batek hiru auzoko baditu, gelaxka bat sortuko da bertan. Beste laukietan ez da gelaxkarik sortuko.

- Errepikatu belaunaldiak.

Jokoa azkenean modu hauetako batean amaituko da:

- Gelaxka guztien heriotza (teorian bai, baina oso arraroa da hori bizitzaren applet-ean).

- Oreka finkoa. Geratzen diren gelaxka guztiek bizirik jarraitzen dute baina ez da berririk sortzen.

- Oreka dinamikoa. Jokoak eredu-sekuentzia partikular bat errepikatzen du behin eta berriz.

Informazio gisa, applet-aren uneko sareta 78 x 78koa da, eta gelaxkaz betetako laukien proportzioa % 50ekoa.

## Ezagutzen diren akatsak eta mugak

Ez da akatsik ezagutzen.

## Egileak

`Bizitzaren applet-a George Lebl-ek idatzi du (`<jirka@5z.com>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baldin baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.`

Eskuliburu hau Telsa Gwynne-k (`<telsa@linuxchix.org>`) eta Eric Baudais-ek (`<baudais@okstate.edu>`) idatzi dute. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA