# Gnotes applet-a

Copyright © 2000 by Michael Hall

# GNOTES! applet-a

`GNOTES!` applet-ak (Figure 1) GNOMEren mahaigainean ohartxo itsaskor hori eta birtualak jartzeko aukera ematen dizu. Applet hau Panel bati gehitzeko, egin klik eskuineko botoiaz Panelean eta aukeratu: Panela->Gehitu panelari->Applet-a->Utilitatea->GNotes!.

Figure 1. GNOTES!

## Erabilera

Applet honek ohar itsaskor horia jartzen du mahaigainean. Erabiltzeko, egin klik ezkerreko botoiaz GNOTES! ikonoan mahaigainean ohar berria jartzeko. Ohar berria sortu ondoren, oharraren gune horian ezkerreko botoiaz klik egin dezakezu bertan testua idazten hasteko.

## Eskuin-klikaz agertzen den laster-menuko elementuak

Menu-elementu estandarrez gain, eskuineko botoiaz klik eginda agertzen den laster-menuak ondoko elementuak dauzka:

- Propietateak… — Propietateak elkarrizketa-koadroa irekitzen du applet honen itxura eta portaera pertsonalizatu ahal izateko.

- Laguntza — dokumentu hau bistaratzen du.

- Honi buruz… — `APPLET applet`-ari buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

- Jaso oharrak — gainjarritako leihoen gainean jartzen dizkizu ohar guztiak.

- Beheratu oharrak — gainjarritako leihoen azpian ezkutatzen dizkizu ohar guztiak.

- Ezkutatu oharrak — ohar guztiak ezkutatzen dizkizu. Ez ditu ezabatzen oharrak.

- Erakutsi oharrak — oharrak berriro erakusten ditu lehen Ezkutatu oharrak menu-komandoa erabili baldin baduzu.

## Ohar baten ezkerreko ertzean eskuineko botoiaz klik egin

Mahaigainean dituzun oharretako baten ezkerreko ertzean eskuineko botoiaz klik eginez gero, ohar horren propietateak aldatu ahal izango dituzu.

- Jaso oharra — gainjarritako leihoen gainean jarriko dizu oharra.

- Beheratu oharra — Menu-elementu honek gainjarritako leihoen azpian jarriko dizu oharra.

- Ezkutatu oharra — Menu-elementu honek oharra ezkutatuko dizu. Ez du oharra ezabatuko.

- Puskatu oharra — Menu-elementu honek oharra mahaigainetik betiko ezabatuko du. Ezkutatu oharrak aginduarekin ez bezala, ezingo duzu oharra berreskuratu.

## Propietateak

`GNOTES!` applet-a konfigura dezakezu applet-ean bertan eskuineko botoiaz klik egin eta Propietateak... menu-elementua aukeratuz. Propietateen elkarrizketa-koadroa irekiko da, 2. irudian ikusten den bezala.

Figure 2. Propietateen elkarrizketa-koadroa

Oharrak mahaigainean bistaratzeko lehenetsitako tamaina aldatzeko, gora eta behera gezietan klik egin dezakezu, edo bestela zuzenean balioak idatzi (pixeletan) `Altuera lehenetsia` eta `Zabalera lehenetsia` etiketen ondoko eremuetan.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

## Ezagutzen diren akatsak eta mugak

`Altuera lehenetsia` edo `Zabalera lehenetsia` ezartzean, litekeena da `GNOTES` kraskatzea.

`GNOTES!` lehen aldiz Panelari gehitu ondoren, sortzen duzun lehen oharrean klik egindakoan agian beste ohar bat sortuko zaizu mahaigainean.

## Egileak

Applet hau spoon-ek `<spoon@ix.netcom.com>` eta dres-ek `<dres@debian.org>` idatzi dute. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Applet honi buruz irakurtzen ari zaren dokumentazioa Michael Hall-ek idatzia da `<mphall@cstone.net>`. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA