# Modemaren argien applet-a

Copyright © 2000 by John Fleck

# Modemaren argien applet-a

`Modemaren argien applet`-ak (Figure 1), zure modema kontrolatzen du lanean ari den bitartean. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Sarea->Modemaren argiak

.

Figure 1. Modemaren argien applet-a

## Erabilera

Applet hau erabil daiteke modema lanean ari den adierazteko eta haren portaera eta funtzionamenduaren jarraipena egiteko. Argi berde bakarreko botoian klik egitean modema konektatu edo deskonektatuko duen kanpoko script edo programa bat abiarazteko ere konfigura daiteke.

Applet-ean eskuineko botoiaz klik eginez gero, elementu hauek dituen menua agertuko zaizu:

- Propietateak— `Propietateak` elkarrizketa-koadroa irekitzen du

- Laguntza — dokumentu hau erakusten du.

- Honi buruz — `Modemaren argien applet`-ari buruzko oinarrizko informazioa erakusten du, esaterako, applet-aren bertsioa eta egilearen izena.

## Pertsonalizazioa

`Modemaren argien` applet-a pertsonaliza dezakezu bertan eskuineko botoiaz klik egin eta Propietateak aukeratuz. Modemaren argien ezarpenak elkarrizketa-koadroa irekiko du (Figure 2), eta bertan hainbat ezarpen aldatu ahal izango dituzu.

Figure 2. Ezarpenen elkarrizketa-koadroa

Hauek dira propietateak:

- `Erakutsi konexio-denbora eta errendimendua` — `Modemaren argien applet`-a zabaldu egingo da bi testu-koadro txiki sartzeko: uneko datu-transferentziaren abiadura (goian) eta konexio-denbora (behean)

  `Konektatzeko komandoa:` eta `Deskonektatzeko komandoa:` — Konexioa hasteko `Modemaren argien applet`-a erabili nahi baduzu, idatzi abioko komandoaren izena `Konektatzeko komandoa` testu-koadroan, eta behean, `Deskonektatzeko komandoa` etiketa duen koadroan, berriz, deskonektatzeko komandoa. Applet-eko botoi bakarrean klik egiten duzunean, modema konektatu edo deskonektatu egingo du.

- `Berretsi konexioa` — Konexioa berresteko elkarrizketa-koadroa erakusten du.

- `Eguneratzeak segundoko` — Ezarri segundoan zenbat aldiz eguneratu behar duen bistaratzea `Modemaren argien applet`-ak.

- `Erakutsi konexio-denbora eta errendimendua` — Bi testu leiho gehitzen dizkio applet-ari, datu-transferentziaren abiadura eta konektatuta daramazun denbora erakusteko. Modemaren errendimendua kontrolatzeko modu ona da hau.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

Figure 3. Hobespen aurreratuen elkarrizketa-koadroa

`Modemaren argien applet`-aren Hobespen aurreratuen leihoaren bidez applet-aren eginbide aurreratuak kontrola ditzakezu.

Hauek dira propietateak:

- `Modema blokeatzeko fitxategia:` — modema lanean ari denean ordenagailuak zein fitxategi sortuko duen zehazten du, beste programa batzuei modema lanean ari dela adierazteko. `/var/lock/LCK..modem`, lehenetsitako ezarpena da ohikoena, zure ordenagailuak esteka sinbolikoa erabiltzen badu `/dev/modem`-etik benetako modemera. Galdetu sistema-administratzaileari ea beste gailu-izen bat eta, ondorioz, beste blokeo-fitxategi bat erabiltzen duen. `Modemaren argien applet`-ak informazio hori behar du modema aurkitu eta kontrolatu ahal izateko.

- `Egiaztatu blokeo-fitxategiaren jabea` — blokeo-fitxategia benetan une honetan exekutatzen ari den PPP daemonari dagokiola egiaztatzen du, eta ez dela zaharrago batek utzitakoa. Lehenespenez hautatuta agertzen da eta ez da komeni aldatzea.

- `Gailua` — Gailua, normalean `ppp0` Linux makinetan, modemak erabiltzen duen sare-interfazearen izena izaten da. `ppp0` egokia ez bada zure makinarentzat, bilatu izen zuzena zure sistemaren dokumentazioan.

  Normalean erabiltzen diren beste sare-interfaze izen batzuk honako hauek dira: `ippp0` Linux ISDNrentzat; `isp0` NetBSD ISDNrentzat eta `ipdptp0` Solaris PPPrentzat.

- `Erabili ISDN` — ISDN modema erabiltzen baduzu, hautatu `Erabili ISDN` kontrol-laukia. `Modemaren argien applet`-ak, orduan, ez ditu kontuan hartuko modem estandarrei buruz goian aipatutako ezarpenak.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

Nahi dituzun aukera guztiak egin ondoren, egin klik Ados botoian aldaketak egin eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

## Ezagutzen diren akats eta mugak

Hobespen aurreratuen leihoko `Egiaztatu blokeo-fitxategia` kontrol-laukiak beti aktibatuta egoten da. `Modemaren argien applet`-aren hurrengo bertsioetan konponduta egongo da seguru asko.

## Egileak

`Modemaren argien applet-a` John Ellis-ek (`<johne@bellatlantic.net>`) eta Martin Baulig-ek (`<martin@home-of-linux.org>`) idatzi dute. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek (`<jfleck@inkstain.net>`) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA