# Disko-erabileraren applet-a

Copyright © 2000 by John Fleck

# Disko-erabileraren applet-a

`Disko-erabileraren applet`-ak (Figure 1) panel-monitore bat eskaintzen dizu diskoan erabiltzen ari zaren lekua eta erabilgarri daukazuna ikus ditzazun. Applet hau panelari gehitzeko, egin klik eskuineko botoiaz panelean eta aukeratu Panela->Gehitu panelari->Applet-a->Monitoreak->Disko-erabilera

Figure 1. Disko-erabileraren applet-a

## Erabilera

`Disko-erabileraren applet`-ak denbora errealean erakusten dizu diskoetan erabilgarri daukazun lekua.

Hiru informazio ematen ditu. Diagrama biribil koloredunak grafikoki irudikatzen du diskoan zenbat leku erabiltzen ari den eta zenbat dagoen erabilgarri. `MP:` unean kontrolatzen ari den diskoaren muntatze-puntua adierazten du. `av:` hautatutako diskoan zenbat leku dagoen libre adierazten du (kilobytetan). Applet-ean klik eginez gero, kontrolatzen duen diskoa aldatzen du. Behin eta berriz egiten bada, disko guztiak aztertuko ditu banan-banan.

Applet-ean eskuineko botoiaz klik eginez gero, elementu hauek dituen menua agertuko da:

- Fitxategi-sistema — `Disko-erabileraren applet`-ak monitorizatzen duen fitxategi-sistema aldatzeko aukera ematen dizu.

- Propietateak — `Propietateak` elkarrizketa-koadroa irekitzen du.

- Eguneratu — Applet-ari erabiltzen duen fitxategi-sistemaren zerrenda egunerarazteko erabil daiteke hau.

- Laguntza — dokumentu hau bistaratzen du.

- Honi buruz… — `Disko-erabileraren applet`-ari buruzko oinarrizko informazioa erakusten du, esaterako applet-aren bertsioa eta egilearen izena.

## Pertsonalizazioa

`Disko-erabileraren applet-a` pertsonaliza dezakezu bertan eskuineko botoiaz klik eginez eta Propietateak aukeratuz. Propietateen… elkarrizketa-koadroa irekiko da, eta bertan hainbat ezarpen aldatu ahal izango dituzu.

Figure 2. Lehentasunen elkarrizketa-koadroa

Hauek dira propietateak:

- `Koloreak` — Applet-ean bistaratzen diren koloreak aldatzeko, egin klik `Erabilitako lekua`, `Libre dagoen lekua`, `Testua` eta `Atzeko planoa`ren ondoko botoi koloredunetan. Kolore-gurpilaren elkarrizketa-koadroa agertuko zaizu koloreak aldatzeko aukerak eskainiz. Amaitzean, egin klik koloreak aukeratzeko leihoko Ados botoian.

- `Tamaina` — `Applet-aren tamaina`. Applet-aren altuera (panel horizontaletan) eta zabalera (panel bertikaletan) aldatzeko aukera ematen dizu.

  `Hautatu automatikoki applet-tamainarik onena` kontrol-laukia markatuz gero, `Disko-erabileraren applet`-ak automatikoki aukeratuko du tamainarik egokiena zure panelarentzat.

- `Letra-tipoak` — Leiho honetako barran klik egiten baduzu, elkarrizketa-koadro bat irekiko zaizu, eta hor, applet-ean bistaratzen diren letra-tipoak aldatu ahal izango dituzu.

- `Eguneratze-maiztasuna` — `Disko-erabileraren applet`-aren eguneratzeen arteko denbora aldatzen du (segundotan).

Nahi dituzun aukera guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

## Egileak

`Disko-erabileraren applet-a` Dave Finton `<dfinton@d.umn.edu>`, Bruno Widmann `<bwidmann@tks.fh-sbg.ac.at>` eta Martin Baulig-ek `<martin@home-of-linux.org>` idatzia da. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu). GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek (`<jfleck@inkstain.net>`) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren egokitasuna MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA