# Karaktere-taularen applet-a

Copyright © 2000 by Dan Mueth

Copyright © 2001 by Hizkuntza Politikarako Sailburuordetza (euskarazko itzulpena)

# Karaktere-taularen applet-a

`Karaktere-taula`ren applet-ak ( Figure 1) aukera ematen dizu teklatu estandarrek izaten ez dituzten hainbat karaktere erraz idazteko, besteak beste, karaktere azentudunak, matematikako zenbait ikur, puntuazio-markak, eta baita bestelako hainbat ikur berezi ere. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Utilitatea->Karaktere-taula.

Figure 1. Karaktere-taularen applet-a

## Erabilera

Lehendabizi, ekarri kurtsorearen fokua `Karaktere-taula`ren applet-era, bertan ikusten diren karaktereetako batean ezkerreko botoiaz klik eginez. Zehaztu karaktere-taldea zure teklatuan dagokion tekla sakatuz. (Karaktere-taldeen eta dagozkien teklen zerrenda nahi izanez gero, ikus the Section called Karaktereak.) Adibidez, "a" letraren bertsio azentudunak ikusteko, sakatu "a". Bila zabiltzan letra edo ikurra aurkitzen duzunean, egin klik haren gainean ezkerreko botoiaz ikurra bufferrean kopiatzeko. Karaktereak sakatutako botoi gisa azaldu beharko luke. Hau hainbat programatan erabiltzen den ohiko Kopiatu komandoaren antzekoa da. Ikurra leiho batean itsasteko, egin klik leihoan saguaren erdiko botoiaz. Gainera Kopiatu eta Itsatsi eginbideak erabiltzen dituzten aplikazio gehienek aukera emango dizute Itsatsi komandoaren bidez ikurra itsasteko.

| ISO-8859-1 (Latin-1) karaktere-euskarria
| Kontuan izan aplikazio batzuek ez dituztela onartzen ISO-8859-1 karaktereak. Aplikazio horiek ez dituzte bistaratuko `Karaktere-taula`ren applet-eko zenbait karaktere.

| Ebaki eta itsatsi Xn

X Windows sistemak testua kopiatu eta itsasteko aukera ematen dizu; saguaren ezker-botoiaz testua hautatu eta kopia dezakezu eta ondoren erdiko botoia zapalduz testua itsatsi. Kontuan izan `Karaktere-taula`k Xk erabiltzen duen kopiatzeko buffer bera erabiltzen duela. Hori horrela izanik,`karaktere-taula`ko karaktere bat hautatzen duzunean, lehendik bufferrean dagoen testua ordezten du hautatutako testuarekin. Era berean, `Karaktere-taula`ko karaktere bat hautatu eta gero testua nabarmentzen baduzu, nabarmendutako testuak bufferreko karakterea ordeztuko du, eta karakterearen botoia ez da agertuko sakatuta.

Applet-ean eskuineko botoiaz klik eginez gero, elementu hauek dituen menua agertuko da:

- Propietateak… — `Propietateak` elkarrizketa-koadroa irekitzen du.

- Laguntza — dokumentu hau bistaratzen du.

- Honi buruz… — `Karaktere-taularen applet-a`ri buruzko oinarrizko informazioa erakusten du, esaterako applet-aren bertsioa eta egilearen izena.

## Pertsonalizazioa

`Karaktere-taula`ren applet-a pertsonaliza dezakezu bertan eskuineko botoiaz klik eginez eta Propietateak… aukeratuz. Propietateen elkarrizketa-koadroa (Figure 2) irekiko da, eta hainbat ezarpen aldatu ahal izango duzu.

Figure 2. Propietateen elkarrizketa-koadroa

`Tamaina` fitxako propietateak hauek dira:

- Jarraitu panel-tamainari — Botoi hau hautatuz gero, `Karaktere-taula`ren applet-ak automatikoki egokituko du karaktereen zutabe- eta errenkada-kopurua Panelean sartzeko.

- `Gelaxken gutxieneko kopurua`: (tamaina automatikorako) — Honek ezartzen du erakutsiko diren botoien (edo gelaxken) gutxieneko kopurua. Karaktere-botoien benetako kopurua ezarritakoa baino handiagoa izan liteke, betiere Panel-tamaina eta aukeratutako kopuruaren arabera. Kontuan izan kopuru hori txikiegia bada, karaktere batzuk ez direla ikusiko. (Aldagai honek ez du eraginik gelaxken diseinuan Jarraitu panel-tamainari botoia hautatu gabe baldin badago.)

- `Botoi-errenkaden kopurua`: — Honek zehazten du applet-ean agertzen den karaktere-botoien (edo gelaxken) errenkaden kopurua. (Aldagai honek ez du eraginik gelaxken diseinuan Jarraitu panel-tamainari botoia hautatu gabe baldin badago.)

- `Botoi-zutabeen kopurua`: — Honek zehazten du applet-ean agertzen den karaktere-botoien (edo gelaxken) zutabeen kopurua. (Aldagai honek ez du eraginik gelaxken diseinuan Jarraitu panel-tamainari botoia hautatu gabe baldin badago.)

- `Botoiaren tamaina`: (pixeletan) — Hauxe da applet-eko karaktere-botoi bakoitzaren tamaina (pixeletan).

`Zerrenda lehenetsia` fitxako propietateak hauek dira:

- `Karaktere-zerrenda lehenetsia` — Zuriune-barra sakatzean applet-ean agertuko den karaktere-zerrenda. Gehien erabiltzen dituzun karaktereen zerrenda gordetzeko modu egokia da. Sartu hemen gehien erabiltzen dituzun karaktereak.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Egin klik Aplikatu botoian itxi gabe aldaketak aplikatzeko. Itxi botoiak Propietateen elkarrizketa-koadroa ixten du aplikatu ez diren aldaketak gorde gabe. Aplikatutako aldaketak ezin dira bertan behera utzi.

## Karaktereak

`Karaktere-taula`ren applet-ak Estatu Batuetako teklatu estandarretan agertzen ez diren ISO-8859-1(Latin 1) karaktere-jokoko karaktere guztiak ditu. Figure 3n ikusten den bezala mapatzen dira karaktere estandarren artean. Erdi bakoitzeko lehen zutabeko karaktere lodiak eta lerro puntukatuen ezkerrekoak dira `Karaktere-taula`ren applet-ean tekleatu behar dituzun karaktereak eskuinaldean agertzen direnak lortzeko.

Figure 3. Karaktere-taulako karaktere-tekla

## Ezagutzen diren akatsak eta mugak

Ez da ezagutzen applet honen akatsik.

## Egileak

`Karaktere-taula` Alexandre Muņiz-ek idatzia da (`<munizao@xprt.net>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa erabiltzen ari bazara, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Dan Mueth-ek idatzi du (`<d-mueth@uchicago.edu>`). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

-->

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren egokitasuna MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA