# Odometroaren applet-a

Copyright © 2000 by Arjan Scherpenisse

Copyright © 2000 by Hizkuntza Politikarako Sailburuordetza (euskarazko itzulpena)

# Odometroaren applet-a

GNOMEren paneleko `Odometroa`ren applet-ak, (Figure 1), saguaren erakusleak mahaigainean zehar egindako mugimenduak kontrolatu eta neurtzen ditu. Gnome-applets paketeko osagaia da. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Denbora-pasa->Odometroa.

Figure 1. Odometroaren applet-a

## Erabilera

Behin hor ageri denean, ez daukazu ezer egin beharrik odometroaren applet-ari. Besterik gabe panelean agertuko da eta saguaren mugimenduak neurtuko ditu. Gainera, saguaren erakuslea odometroaren gainera eramaten baduzu, `argibidea` bistaratuko du eta distantzia unitate metrikoetan (zentimetro, metro, kilometro) edo oinetan (hazbete, oin, milia) dagoen adieraziko dizu. Goiko balioak guztira egindako distantzia adierazten du eta behekoak distantzia partziala. Beheko balioa nahi duzunean berrezar dezakezu.

Applet-ean eskuineko botoiaz klik eginez gero, elementu hauek dituen menua agertuko zaizu:

- Berrezarri — Odometroaren applet-a zeroan jartzen du berriro.

- Propietateak… — `Propietateak` elkarrizketa-koadroa irekitzen du.

- Laguntza — dokumentu hau bistaratzen du.

- Honi buruz… — `odometroaren applet`-ari buruzko oinarrizko informazioa erakusten du, esaterako, applet-aren bertsioa eta egilearen izena.

## Pertsonalizazioa

`Odometroa`ren applet-a pertsonaliza dezakezu bertan eskuineko botoiaz klik eginez eta Propietateak… aukeratuz. Propietateen elkarrizketa-koadroa (Figure 2) irekiko da, eta hainbat ezarpen aldatu ahal izango duzu.

Propietateen elkarrizketa-koadroa (odometroak berak "Odometroaren ezarpenak" deitzen dio eta ez propietateak) bi sailetan banatzen da, bata aukera orokorrena eta bestea gaiena.

Orokorra

  Figure 2. Propietateen elkarrizketa-koadroa (ezarpen orokorren fitxa)

  `Ezarpen orokorren fitxan` (Figure 2), lau aukera dituzu:

  Erabili sistema metrikoa

    Erabili sistema metrikoa kontrol-laukia hautatuz gero, saguaren erakusleak egindako distantzia metrotan azalduko da (zentimetro, metro eta kilometrotan). Ez bada hautatzen, egindako distantzia oinetan erakutsiko da (hazbete, oin eta miliatan). Erakuslea odometroaren gainera eramaten baduzu, `argibidea` agertuko zaizu eta une horretan metroak edo oinak bistaratzen ari den adieraziko dizu.

  Zeroan jarri automatikoki

    Zeroan jarri automatikoki kontrol-laukia hautatuta badago, odometroa zeroan jarriko da abiarazten den bakoitzean edo saioa hasten den bakoitzean. Horrela saguak egunero egindako distantzia ikus dezakezu, goizero gnome saioa hasten baduzu.

  gaituta

    gaituta kontrol-laukia hautatuta badago, erakusleak egindako distantzia neurtzen jarraituko du odometroak. Gaituta ez badago, berriz gaitzen duzun arte zenbakiak zeroan jarriko ditu.

  Digitu-kopurua

    Digitu-kopuruaren eremuak zehazten du zenbat digitu bistaratuko dituen odometroak. Balio lehenetsia lau da, eta 1 eta 10 artean aukera daiteke.

Gaia

  Figure 3. Propietateen elkarrizketa-koadroa (gaiaren ezarpenen fitxa)

  `Gaiaren ezarpenen fitxa`n, (Figure 3), hainbat gai dituzu aukeran. Lehenespenez `$PREFIX/odometer/` fitxategian egoten dira.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera utzi eta aurreko balioetara itzultzeko, egin klik Utzi botoian.

## Ezagutzen diren akatsak eta mugak

Ez da ezagutzen applet honen akatsik.

## Egileak

`Odometroaren applet`-a Fabrice Bellet-ek idatzi du (`<Fabrice.Bellet@creatis.insa-lyon.fr>`), Armen Nakashian-ek idatzitako KDEren `Mouspedometa`n oinarrituta dago eta hura, aldiz, Mark H. Granoff-ek idatzitako Motif-en oinarritutako `Xodometer`-en. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Arjan Scherpenisse-ek idatzi du (`<acscherp@wins.uva.nl>`). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA