# Swap-kargaren applet-a

Copyright © 2000 by Telsa Gwynne eta Eric Baudais

# Swap-kargaren applet-a

`swapload_applet` monitore-applet txiki bat da, besterik gabe panelean agertzen dena zenbat swap erabiltzen ari zaren adierazteko.

Swap-lekua disko gogorraren zati bat da, baina ez da fitxategi-sistemakoa. Nukleoak ikusten duenean memorian dagoen programa bat ez dela ari asko erabiltzen baina berehala beharrezkoa izan litekeela, programaren zati batzuk memoriatik ateratzen ditu eta swap-lekuan jartzen ditu, handik erraz berreskura baitaitezke. Memoria eta swap-aren artean datuak trukatzea motela izan daiteke, eta beraz, swap-ean leku asko erabiltzen ari bazara, agian makinaren erreakzioa moteldu egingo da.

## Erabilera

Ez daukazu applet honi ezer egin beharrik. Zure panelean agertu eta exekutatuko da. Hainbat aukera erabil ditzakezu applet-aren bistaratzea aldatzeko.

Figure 1. Swap-kargaren applet-a

## Eskuin-klikaz agertzen den laster-menuko elementuak

Menu-elementu estandarrez gain, eskuineko botoiaz klik eginda agertzen den laster-menuak ondoko elementuak dauzka:

Propietate lehenetsiak...

  Behean azaltzen den `multiload_applet elkarrizketa-koadroa` irekitzen du applet honen eta beste monitore-applet batzuen propietate lehenetsiak aldatzeko.

Propietateak...

  Behean azaltzen den `multiload_applet elkarrizketa-koadroa` irekitzen du, `swapload_applet`-aren propietateei dagokiena.

Exekutatu gtop...

  Aukera honek gtop exekutatuko du eta horrek GNOMEren sistema-monitorea abiaraziko du. `gtop`-ek sistemaren eta bertan gertatzen denaren ikuspegi zehatzagoa ematen dizu.

## Propietateak

Figure 2. Propietate lehenetsien elkarrizketa-koadroa

Beste zenbait monitore-applet-etan bezala, `swapload_applet`-en hobespenak bi modutan ezar daitezke: Talde honetako edozein applet-etan eragina duten aldaketak egin ditzakezu elkarrizketa-koadro handi batean (`cpuload_applet`, `memload_applet`, `swapload_applet`, `netload_applet` eta `loadavg_applet`). Erabilgarria da horietakoren bat edo gehiago erabiltzen baduzu. Hauek dira lehenespenez erabiltzen diren ezarpenak. Propietate lehenetsiak... menu-elementuan aurkituko dituzu.

Figure 3. Lausotutako Propietateen elkarrizketa-koadroa

Edo `swapload_applet`-aren propietateak bakarrik alda ditzakezu. Erabilgarria da `swapload_applet`-a bakarrik erabiltzen duzunean edo konbinazio berriak probatu nahi dituzunean. Propietateak menu-elementuan aurkituko duzu.

| Propietateak... menu-elementua erabiltzen baduzu eta applet honen hobespenak bakarrik editatzen badituzu, Erabili propietate lehenetsiak kontrol-laukiari hautamarka kendu behar diozu ezarpenak aldatu ahal izateko.

Figure 4. Swap-kargaren Propietateen elkarrizketa-koadroa

Propietateetan egin ditzakezun aldaketak hiru dira:

Koloreak

  Swap-leku erabilia eta librea bistaratzeko erabiltzen diren koloreak alda ditzakezu kolore-koadroetan klik eginez. GNOME-ren kolore-gurpila agertuko zaizu.

Abiadura

  Grafikoa eguneratzeko behar duen denbora alda dezakezu honen bidez. Milisegundotan neurtzen da eta balio lehenetsia 500 da.

Tamaina

  Applet-aren tamaina alda dezakezu honen bidez. Pixeletan neurtzen da. Lehenetsitako balioa 40 da, eta pixel 1etik aurrera nahi duzun balioa ezar dezakezu. Panel bertikaletan tamaina altuerari dagokio. Panel horizontaletan, berriz, zabalerari dagokio.

## Ezagutzen diren akatsak eta mugak

Panelaren tamaina eta orientazioa aldatzeak arazoak ekar ditzake, nahiz eta orain denbora bat pasatakoan berez konpontzen diren.

## Egileak

Applet hau Martin Baulig-ek idatzi du (`<martin@home-of-linux.org>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Telsa Gywnne-k (`<telsa@linuxchix.org>`) eta Eric Baudais-ek (`<baudais@okstate.edu>`) idatzi dute. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA