# Abiarazle bizkorraren applet-a

Copyright © 2000 by Dan Mueth

Copyright © 2000 by Hizkuntza Politikarako Sailburuordetza (euskarazko itzulpena)

# Abiarazle bizkorraren applet-a

`Abiarazle bizkorra`ren applet-ak aplikazio-abiarazleak biltzen ditu. Abiarazleen ikonoak ahalik eta tamaina txikienean jartzen ditu, panelean leku gutxiago har dezaten. Figure 1n adibide gisa erakusten den `Abiarazle bizkorraren applet`-ak zortzi GNOME aplikazioren abiarazleak biltzen ditu tamaina estandarreko Panel batean.

Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Utilitatea->Abiarazle bizkorra.

Figure 1. Abiarazle bizkorraren applet-a

## Erabilera

Abiarazle bat `Abiarazle bizkorra`ren applet-ean gehitzeko, arrastatu saguaren ezkerreko botoiaz bere betiko kokalekutik (nahiz Paneletik eta nahiz Menu Nagusitik ) `Abiarazle bizkorra`ren applet-era. Abiarazleren bat kentzeko `Abiarazle bizkorra`ren applet-etik, egin klik eskuineko botoiaz abiarazlearen gainean eta hautatu `Ezabatu abiarazlea`. `Abiarazle bizkorraren` applet-ean dagoen abiarazle baten propietateak ezartzeko, egin klik eskuin-botoiaz abiarazlean eta hautatu `Abiarazlearen propietateak…`.

Applet-aren ezker-ertzeko barra bertikala erabil dezakezu applet-a Panelean zehar alde batetik bestera eramateko. Heldu applet-ari saguaren ezkerreko edo erdiko botoia sakatuz eta eraman nahi duzun lekura. Amaitutakoan, askatu saguaren botoia. Gainera, applet-aren menu-elementuak atzitzeko ere erabil dezakezu barra bertikala, eskuin-botoia klik eginda.

Applet-aren ezkerraldeko barra bertikalean eskuineko botoiaz klik egiten baduzu, ondorengo elementuak dituen menua bistaratuko da:

- Laguntza — dokumentu hau bistaratzen du.

- Honi buruz… — `APPLET applet`-ari buruzko oinarrizko informazioa erakusten du, esaterako, applet-aren bertsioa eta egilearen izena.

## Ezagutzen diren akatsak eta mugak

Ezin dira abiarazleak berrantolatu `Abiarazle bizkorra`ren applet-aren barruan. `Abiarazle bizkorra`ren applet bat baino gehiago ere ezin da eduki abiarazle-multzo desberdinekin.

## Egileak

`Abiarazle bizkorra`ren applet-a Fabio Gomes de Souza-k idatzi du (`<fabiofb@altavista.net>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Dan Mueth-ek idatzi du (`<d-mueth@uchicago.edu>`). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA