# Bateria-kargaren monitorearen applet-a

Copyright © 2000 by James Cope

# Bateria-kargaren monitorearen applet-a

`Bateria-kargaren monitorea`ren applet-ak, 1. irudian erakusten denak, ordenagailu eramangarriaren bateria-kargaren egoera erakusten dizu. Applet hau Panelari nola gehitu ikusteko, egin klik eskuineko botoiaz Panelean eta aukeratu Panela->Gehitu panelari->Applet-a->Monitoreak->Bateria-kargaren monitorea.

| `Bateria-kargaren monitorea`k ondo funtziona dezan, zure ordenagailuak Energia-kudeaketa aurreratua onartzeko konfiguratuta egon behar du.

Figure 1. Bateria-kargaren monitorea

## Erabilera

`Bateria-kargaren monitorea` panelean agertzen da eta ordenagailuaren bateriaren egoera erakusten dizu. Ezkerreko botoiaz applet-ean klik eginez, Irakurketa ikuspegia eta Grafiko ikuspegiaren artean aukera dezakezu. Ikuspegi horien azalpena Irakurketa ikuspegia eta Grafiko ikuspegia ataletan ematen da hurrenez hurren.

### Irakurketa ikuspegia

Irakurketa ikuspegiak, lehenetsitako ikuspegiak, ikono- eta testu-formatuan erakusten du bateriaren uneko egoera. Modu honetan `Bateria-kargaren monitorea`k ondorengo informazioa bistaratzen du:

Bateria-ikonoa

  Applet-aren ezkerraldean agertzen den pila itxurako ikonoak adierazten dizu bateriak zenbat karga duen. Pilaren zati koloredunak bateriari geratzen zaion karga adierazten du, eta bateria erabat beteak % 100eko karga adierazten du.

  Pilaren kolorea aldatu egiten da karga `Karga baxuaren muga`tik behera jaisten denean (ikus Propietateak — Orokorra). Pilaren kolore lehenetsia berdea da egoera normalerako eta gorria `karga baxuaren muga`tik behera dagoenerako.

  Ordenagailua argindarrarekin konektatuta dagoenean, pilaren irudian tximista txiki bat agertzen da, eta horrela adierazten da bateria argindarrari konektatuta dagoela eta kargatzen ari dela. Horren adibide bat ikus dezakezu 2. irudian. Horrez gainera, pila konfigura dezakezu kolore desberdina izan dezan argindarrari konektatuta dagoenean edo ez dagoenean, ikus Propietateak — Irakurketa eginbide honi buruzko xehetasun gehiago izateko.

  Figure 2. Bateria-kargaren monitorea argindarrari konektatuta

Geratzen den portzentajea

  Applet-aren eskuinean goialdean agertzen den ehunekoak adierazten dizu ordenagailuaren bateriak zenbat karga duen.

Geratzen den denbora

  Applet-aren eskuineko behealdeko botoian agertzen da geratzen den denbora, eta horrek adierazten dizu bateriak zenbat denboran funtzionatzeko karga duen. Denbora ordu eta minutuetan adierazten da.

### Grafiko ikuspegia

Bateriari geratzen zaion kargaren portzentajea grafiko mugikor baten bidez erakusten dizu Grafiko ikuspegiak. Ardatz horizontalak denbora adierazten du eta bertikalak, berriz, karga-portzentajea. Grafikoaren goialdeak % 100eko karga adierazten du. Lehenespenez grafikoa berdea da ordenagailua argindarrari konektatuta daukazunean, eta urdina konektatua ez daukazunean. Gainera grafikoa kolorez aldatzen da karga `Karga baxuaren muga`tik behera jaisten denean (ikus Propietateak — Orokorra) kasu honetan lehenetsitako kolorea gorria da.

Figure 3. Bateria-kargaren monitorearen Grafiko ikuspegia

## Eskuin-klikaz agertzen den laster-menuko elementuak

Menu-elementu estandarrez gain, eskuineko botoiaz klik eginda agertzen den laster-menuak ondoko elementua dauka:

- Propietateak... — Menu-elementu honek Propietateen elkarrizketa-koadroa irekitzen du (ikus Propietateak) applet honen itxura eta portaera pertsonalizatu ahal izateko.

## Propietateak

`Bateria-kargaren monitorea`ren applet-a konfigura dezakezu eskuineko botoiaz applet-ean klik eginez eta Propietateak... menu-elementua aukeratuz. Propietateen elkarrizketa-koadroa irekiko zaizu, eta elementu konfiguragarriz osatutako lau multzo agertuko zaizkizu ondorengo fitxetan antolatuta: Orokorra, Irakurketa, Grafikoa eta Bateria-kargaren mezuak.

### Propietateak — Orokorra

Figure 4. Propietateen elkarrizketa-koadroa — Orokorra

- `Jarraitu panel-tamainari` — `Bateria-kargaren monitorea`ri agintzen dio panela tamainaz aldatzen denean bera ere tamainaz alda dadila. Lehenespenez hautatuta agertzen da. `Applet-aren altuera` eta `Applet-aren zabalera` ezarpenek eragina izan dezaten, hautatu gabe egon behar du.

- `Applet-aren altuera eta Applet-aren zabalera` — bi botoi hauei esker `Bateria-kargaren monitorea`ren neurriak zehazki ezar ditzakezu pixeletan. Ezarpen hauek eragina izan dezaten, `Jarraitu panel-tamainari` hautatu gabe eduki behar da. Bi ezarpenen balio lehenetsia 48 da.

  | Oso balio txikiak jarriz gero (28 pixeletik behera), bateriaren ikonoa ez da bistaratzen lekurik ez duelako.

- `Eguneratze-bitartea` — `Bateria-kargaren monitorea`k zenbatean behin eguneratu behar duen bateria-kargari buruzko informazioa adierazten du segundotan. Ezarpen lehenetsia bi segundokoa da.

- `Karga baxuaren muga` — bateria-kargaren ehuneko balio bat da, bateria gutxi geratzen denean `Bateria-kargaren monitorea`k abisua eman dezan erabil daitekeena. Informazio hori erabiltzen da, esaterako, Irakurketa ikuspegiko bateriaren kolorea noiz aldatu erabakitzeko. Balio lehenetsia 25 da.

- `Applet-aren modua` — Irakurketa eta Grafikoa kontrol-laukiak Irakurketa ikuspegia eta Grafiko ikuspegiaren artean aldatzako beste modu bat dira.

### Propietateak — Irakurketa

Fitxa honetako ezarpenek `Bateria-kargaren monitorea`n eragina izaten dute Irakurketa ikuspegian dagoenean.

Fitxa honetako laukizuzen koloredun guztietan egin daiteke klik ezkerreko botoiaz GNOMEren kolore-gurpila bistaratzeko. Honela lehenetsitako koloreak baino nahiago dituzun beste batzuk aukera ditzakezu.

Figure 5. Propietateen elkarrizketa-koadroa — Irakurketa

- `AC-On Bateriaren kolorea` — ordenagailua entxufatuta daukazunean Irakurketa ikuspegian agertzen den pila-ikonoaren kolorea zehazten du. Kolore lehenetsia berdea da.

- `AC-Off Bateriaren kolorea` — ordenagailua entxufatu gabe daukazunean Irakurketa ikuspegian agertzen den pila-ikonoaren kolorea zehazten du. Kolore lehenetsia berdea da.

- `Bateria baxuaren kolorea` — kargaren portzentajea `Karga baxuaren muga`ren azpitik dagoenean Irakurketa ikuspegiko pila-ikonoak izango duen kolorea zehazten du (ikus Propietateak — Orokorra). Kolore lehenetsia gorria da.

### Propietateak— Grafikoa

Fitxa honetako ezarpenek `Bateria-kargaren monitorea`n eragina izaten dute Grafiko ikuspegian dagoenean

Fitxa honetako laukizuzen koloredun guztietan egin daiteke klik ezkerreko botoiaz GNOMEren kolore-gurpila bistaratzeko. Honela lehenetsitako koloreak baino nahiago dituzun beste batzuk aukera ditzakezu.

Figure 6. Propietateen elkarrizketa-koadroa — Grafikoa

- `AC-On Bateriaren kolorea` — ordenagailua entxufatuta daukazunean grafikoak izango duen kolorea zehazten du. Kolore lehenetsia berdea da.

- `AC-Off Bateriaren kolorea` &mdash: ordenagailua entxufatu gabe daukazunean grafikoak izango duen kolorea zehazten du. Kolore lehenetsia urdina da.

- `Bateria baxuaren grafiko-kolorea` — kargaren portzentajea `Karga baxuaren muga`tik beherakoa denean grafikoak izango duen kolorea zehazten du. Kolore lehenetsia gorria da.

- `Grafiko-markatzailearen kolorea` — % 25, % 50 eta % 75 karga-puntuak markatzen dituzten grafikoko banaketa-marren kolorea zehazten du. Kolore lehenetsia gris iluna da.

- `Grafikoaren noranzkoa` — grafikoa denboran zehar norantz mugituko den zehazten du. Noranzko lehenetsia `Eskuinetik ezkerrera` da.

### Propietateak — Bateria-kargaren mezuak

Figure 7. Propietateen elkarrizketa-koadroa — Bateria-kargaren mezuak

- `Abisatu bateriaren karga honaino jaisten bada` — `Bateria-kargaren monitorea`k bateria gutxi dagoela abisatzeko elkarrizketa-koadroa zein portzentajetan erakutsi behar duen zehazten du. `Gaitu bateria baxuaren abisua` hautatuta dagoenean bakarrik bistaratzen da abisu hori. Ezarpen lehenetsia % 5 da.

- `Gaitu bateria baxuaren abisua` — `Bateria-kargaren monitorea`k `Abisatu bateriaren karga honaino jaisten bada` ezarpenean zehaztutako karga-portzentajearen azpitik dagoela bateria-karga abisatzen duen elkarrizketa-koadroa bistaratu behar duen ala ez zehazten du. Balio lehenetsia hautatuta da.

- `Gaitu karga betearen jakinarazpena` — bateriak % 100eko karga duenean `Bateria-kargaren monitorea`k elkarrizketa-koadroa bistaratu behar duen ala ez zehazten du. Balio lehenetsia hautatu gabe da.

## Ezagutzen diren akatsak eta mugak

Oso bitxia da `Bateria kargaren monitorea` abiaraztean Energia-kudeaketa Aurreratua onartzen ez duen ordenagailu batean gertatzen dena. `Bateria baxuaren abisua`ren elkarrizketa-koadroa bistaratzen da, eta nahasgarria izan daiteke.

## Egileak

Applet hau Nat Friedman-ek idatzia da `<nat@nat.org>`. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Applet honi buruz irakurtzen ari zaren dokumentazioa James Cope-k idatzia da `<jcope@bcs.org.uk>`.. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren egokitasuna MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA