# WebControl applet-a

Copyright © 2000 by John Fleck

# WebControl applet-a

`WebControl applet`-ak (Figure 1) aukera ematen dizu `Netscape` arakatzailea abiarazteko URL testu-koadroan adierazten diozun helbidearekin. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Sarea->WebControl

Figure 1. WebControl applet-a

## Erabilera

Applet hau erabili nahi baduzu, idatzi ikusi nahi duzun dokumentuaren URLa testu-koadroan. Interneteko URLa erabili nahi baduzu, http:// idatzi behar duzu eta ondoren web helbidea. Adibidez: http://www.gnome.org. Fitxategi lokala bada, idatzi fitxategi-izena besterik gabe.

Unean erabiltzen ari zaren arakatzaile-leihoa erabili beharrean beste leiho bat ireki nahi baduzu, hautatu `Ireki leiho berria` kontrol-laukia.

Applet-ean eskuineko botoiaz klik eginez gero, elementu hauek dituen menua agertuko zaizu:

- Propietateak— `Propietateak` elkarrizketa-koadroa irekitzen du

- Laguntza — dokumentu hau bistaratzen du.

- Honi buruz — elementu honek `WebControl applet`-ari buruzko oinarrizko informazioa erakusten du, esaterako applet-aren bertsioa eta egilearen izena.

## Pertsonalizazioa

`WebControl applet-a` pertsonaliza dezakezu bertan eskuineko botoiaz klik eginez eta Propietateak aukeratuz. Propietateen elkarrizketa-koadroa (Figure 2) irekiko da, eta bertan hainbat ezarpen aldatu ahal izango duzu.

Figure 2. WebControl Propietateen elkarrizketa-koadroa

Hauek dira propietateak:

- `Erakutsi URL etiketa` — `Url:` testua erakusten du applet-ean testua idazteko koadroaren ezkerrean.

- `Bistaratu "ireki leiho berria" aukera` — Applet-aren leihoan kontrol-lauki bat erakutsiko dizu, dokumentua arakatzailearen leiho berri batean ireki ahal izateko.

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

## Ezagutzen diren akats eta mugak

`WebControl applet`-ak `Netscape` soilik abiarazten du. `Netscape` ez badaukazu, ez da ibiliko. URLak maneiatzeko beste arakatzaile bat badaukazu ezarrita, `Web Control applet`-ak `Netscape` abiaraziko du.

`WebControl applet`-ak ez du bere tamaina panelarenera egokitzen, panela `WebControl applet`-aren altuera eta zabalera normala baino txikiagoa bada. Panel horizontal txikietan eta panel bertikal guztietan gertatzen da.

## Egileak

`WebControl applet-a` Garrett Smith-ek idatzi du `<gsmith@serv.net>`. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa baduzu, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek (`<jfleck@inkstain.net>`) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA