# Erlojuaren eta posta-jakinarazpenaren applet-a

Copyright © 2000 by Telsa Gwynne eta Eric Baudais

# Erlojuaren eta posta-jakinarazpenaren applet-a

`Erlojuaren eta posta-jakinarazpenaren` applet-ak ( Figure 1), ordua erakusteaz gain, postontzian zenbat mezu dauzkazun adierazten dizu. Gainera, mezu berririk iritsi bada, dir-dir eginez jakinaraziko dizu. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Erlojuak->Erlojua eta posta-jakinarazpena .

Figure 1. Erlojuaren eta posta-jakinarazpenaren applet-a

## Erabilera

Ikusi ordua eta postontzian dauzkazun mezuen kopurua applet-aren bistaratzean. Gutunazalak dir-dir egingo du mezu berria heldutakoan.

Applet-ean eskuineko botoiaz klik eginez gero, elementu hauek dituen menua agertuko da:

- Propietateak… — `Propietateak` elkarrizketa-koadroa irekitzen du.

- Laguntza — dokumentu hau bistaratzen du.

- Honi buruz… — `Erlojuaren eta posta-jakinarazpenaren applet`-ari buruzko informazioa ematen du, esaterako, applet-aren bertsioa eta egilearen izena.

## Pertsonalizazioa

`Erlojuaren eta posta-jakinarazpenaren` applet-a pertsonaliza dezakezu bertan eskuineko botoiaz klik eginez eta Propietateak… aukeratuz. Propietateen elkarrizketa-koadroa (Figure 2) irekiko da, eta hala hainbat ezarpen aldatu ahal izango duzu.

Figure 2. Propietateen elkarrizketa-koadroa

Propietateen elkarrizketa-koadroa bi ataletan banatzen da, bat aukera orokorrena eta bestea gaiena.

`Orokorra` fitxako propietateak hauek dira:

- Erakutsi ordua 12 orduko formatuan (AM/PM) — Hautatu botoi hau ordua 12 orduko formatuan ikusteko.

- Bistaratu GMTrekiko (Greenwich Mean Time) ordua — `Erlojua eta posta-jakinarazpena`k erabiltzen duen ordu-zona alda dezakezu hemen. GMT ordua baino gehienez hamabi ordu aurrerago edo hamabi ordu atzerago dagoen edozein ordu jar daiteke. Gogoratu baita ere kontrol-laukia hautatzea ordu-zona berria erabiltzeko. Kontuan izan osoko zenbakiak bakarrik erabil ditzakezula ordua aldatzeko.

- Posta-fitxategia — Sartu mezu berririk dagoen begiratzeko erabili nahi duzun sarrerako postontziaren fitxategia. Normalean, `/var/spool/mail/yourusername` edo antzekoa izaten da. Fitxategi bakarra sar dezakezu.

- Mezu berria jasotzean, exekutatu... — Komandoak exekuta daitezke mezu berriak jasotzean. Adibidez, oso ohikoa izaten da mezu berria jasotzean soinu-fitxategi bat jo dezan konfiguratzea. Zein komando eta zein fitxategi exekutatzea nahi duzun jar dezakezu leku honetan eta ziurtatu kontrol-laukia markatuta dagoela hori gerta dadin. Komando bat baino gehiago badituzu, puntua eta koma erabiliz banan ditzakezu. Adibidez,

  - esdplay /full/path/to/file.wav

  - cd /path/to/directory ; esdplay file.wav

  Biek eragin bera dute. Horretarako bide-izen osoa beharko duzu, eta ezingo dituzu cd ~ bezalako lasterbideak erabili.

- Keinuka agertu mezua irakurri arte — Kontrol-lauki hau hautatuz gero, gutunazal gorria keinuka agertuko da harik eta irakurri gabeko mezua irakurtzen duzun arte. Normalean desaktibatuta egoten da eta segundo batzutan baino ez du keinu egiten.

- Postontzia betetzat jotzeko mezu-kopurua — Ezarri postontzia "betetzat" jotzeko mezu kopurua. Postontzia beteta dagoela adierazten duen ikur berezi bat erakutsiko dute zenbait gaik.

- Klik egitean, exekutatu... — Ezarrita badago, saguaren ezkerreko botoiaz applet-ean klik egitean programa bat exekutatuko da. Lehenespena `Balsa` posta-bezeroa exekutatzea da. (`Balsa` ez badago instalatuta ez da ezer gertatuko.) Ezarri hau zure posta-programa gogokoen gisa.

`Gaia` fitxako propietateek aukera ematen dizute `Erlojuaren eta posta-jakinarazpenaren` applet-aren itxura aldatzeko. `Erlojuaren eta posta-jakinarazpenaren` applet-ak gai asko ekartzen ditu berarekin eta `$PREFIX/clockmail/` direktorioan gordetzen dira. Lehenespenez ez du gairik erabiltzen. Kontuan izan gai guztiek ez dituztela bai ordua eta bai postontziaren egoera erakusten.

Figure 3. Propietateen elkarrizketa-koadroko Gaien fitxa

Nahi dituzun aldaketa guztiak egin ondoren, egin klik Ados botoian aldaketak aplikatu eta Propietateen elkarrizketa-koadroa ixteko. Aldaketak bertan behera uzteko eta aurreko balioetara itzultzeko, egin klik Utzi botoian.

## Ezagutzen diren akatsak eta mugak

1. Ezin duzu ordua aldatu erlojuaren propietateetatik. Hori ez da benetako akatsa; root izan behar duzu date komandoaren bidez sistema osoaren ordua aldatzeko.

2. Sistema-erlojua atzeratzen baduzu date komandoaren bidez, erlojuak funtzionatzeari utziko dio harik eta sistema-ordua erlojuak erakusten duen ordura heltzen den arte. Orduan normal funtzionatzen hasiko da.

3. Sarrerako ontzian dituzun mezuen kopurua gaizki erakusten du posta-kontagailuaren gaiak.

4. Gai batzuek ez dute forma aldatzen panel bertikalaren tamainara eta panela zabalagoa izatera behartzen dute.

5. Ez du postontzi bat baino gehiago maneiatzen.

## Egileak

`ClockMail` John Ellis-ek idatzia da (`<johne@bellatlantic.net>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa erabiltzen ari bazara, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Telsa Gywnne-k (`<telsa@linuxchix.org>`) eta Eric Baudais-ek (`<baudais@okstate.edu>`) idatzi dute. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

-->

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren egokitasuna MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA