# CD erreproduzigailuaren applet-a

Copyright © 2000 by Chris Lyttle

Copyright © 2001 by Hizkuntza Politikarako Sailburuordetza (euskarazko itzulpena)

# CD erreproduzigailuaren applet-a

`CD erreproduzigailuaren applet`-ari esker (Figure 1) CDak erreproduzi ditzakezu Panel batetik. Applet hau Panel bati gehitzeko, egin klik eskuineko botoiaz Panelean eta aukeratu Panela->Gehitu panelari->Applet-a->Multimedia->CD erreproduzigailua.

Figure 1. CD erreproduzigailuaren applet-a

## Erabilera

Applet hau lanean ari zarenean edo `FreeCell`-ekin zabiltzanean CDak diskretuki erreproduzitu eta kontrolatzeko da. Erabiltzeko nahikoa duzu applet-eko botoiak sakatzea CD erreproduzigailu batean bezala.

Applet-ean eskuineko botoiaz klik eginez gero, elementu hauek dituen menua agertuko da:

- Exekutatu CD erreproduzigailua… — `GNOME CD erreproduzigailua` abiarazten du, `CD erreproduzigailuaren applet`-ak baino eginbide gehiago dituena, besteak beste, CDDB zerbitzari batetik CDaren pistei buruzko informazioa hartzea, bolumenaren kontrola, eta tituluak/pistak bistaratzea.

- Laguntza — dokumentu hau bistaratzen du.

- Honi buruz… — `CD erreproduzigailuaren applet`-ari buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

## Ezagutzen diren akatsak eta mugak

Ez da ezagutzen applet honen akatsik.

## Egileak

`CD erreproduzigailuaren applet-a` Tim Gerla-k idatzia da (`<timg@means.net>`). Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa erabiltzen ari bazara, `Akatsen berri emateko tresna` (bug-buddy) ere erabil dezakezu akatsen berri emateko. Tresna hori Menu nagusiko Utilitateak azpimenuan duzu eskuragarri.

Eskuliburu hau Chris Lyttle-k idatzia da (`<chris@wilddev.net>`). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: `<docs@gnome.org>`. Iruzkinak linean ere egin ditzakezu GNOMEren dokumentazio-egoeraren taula erabiliz.

Euskarazko itzulpena Hizkuntza Politikarako Sailburuordetzak egin du (`<hizkpol@ej-gv.es>`). Itzulpenari buruzko oharrak eta iradokizunak helbide honetara bidal ditzakezu: `<hizkpol@ej-gv.es>`

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren egokitasuna MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

Free Software Foundation, Inc. 59 Temple Place -
Suite 330 Boston, MA
02111-1307 USA